open-index/open-wikipedia-markdown huggingface dataset:
Severiano Castillo Alonso

**Severiano Castillo Alonso**, nado en Tui en 1904 e finado en Reboreda (Redondela) o 13 de setembro de 1936, foi un tipógrafo e político galego.

## Traxectoria 
Tipógrafo no Porriño. Secretario da Casa do Pobo do Porriño. En maio de 1934 foi detido con Modesto Martínez Lemos, Albino Fernández Castro, Camilo Fernández Castro, Ventura Fernández Castro, Manuel Rodríguez Sequeiros, Saturnino Álvarez Sotelino, Evaristo Freiría Fernández e Atilano Fernández Gamallo, polos sucesos do apedreamento e rotura de cristais da igrexa parroquial do Porriño o 1 de maio, que deribou nun conflito con folga xeral e carga dos gardas de asalto. Xulgados en Pontevedra ante o Tribunal de Urxencia, foron absoltos.

Logo do golpe de Estado do 18 de xullo de 1936 fuxiu ao monte. O Xulgado militar de Tui citouno para que se presentase a principios de setembro xunto con Eduardo Fernández Miniño, Evaristo Freiría Fernández, Antonio Alonso Ríos, Hermenegildo Losada Loureiro, Guillermo Vicente Santiago, Manuel Romero González, Ulpiano Benito Piña, José Felipe Muñoz, Jesús González González e José Bernardo Pérez Alonso. Foi detido no monte con Evaristo Freiría a finais de agosto. Torturado, foi asasinado no quilómetro 3 da estrada de Redondela-Fornelos na parroquia de Reboreda o 13 de setembro de 1936.

## Vida persoal 
Casou con Carmen Moreira, e foi pai de Floreal Liberto Castillo Moreira.
## Notas 
## Véxase tamén 
### Bibliografía 
*
William Pogue

**William Reid Pogue**, nado en Okemah, Oklahoma, o 23 de xaneiro de 1930 e finado o 3 de marzo de 2014, foit un astronauta estadounidense que formou parte da misión Skylab 4.

## Traxectoria
Pogue graduouse en matemáticas pola Universidade do Estado de Oklahoma en 1960. Foi seleccionado como astronauta pola NASA en abril de 1966, participando na misión Skylab 4 e pasando un total de 84,05 días no espazo.

## Notas 
## Véxase tamén 
### Outros artigos 
*Skylab 4
Priroda

miniatura|300px|Esquema do módulo Priroda.

**Priroda** (índice GRAU 11F77I) foi o último módulo da estación espacial soviético-rusa Mir. Foi deseñado orixinalmente para a observación da Terra con fins civís e militares e despois reacondicionado para servir como módulo na nova estación. Tiña unha masa de 19.000&nbsp;kg e foi lanzado o 23 de abril de 1996 a bordo dun foguete Proton K.

Priroda, ao igual que o módulo Spektr, ten a súa orixe no programa de estacións espaciais militares soviéticas. Co derrubamento do réxime soviético o programa finalizou, e Priroda, xunto con Spektr, aínda sen rematar, pasaron a almacenamento. Anos máis tarde os Estados Unidos acordaron con Rusia proporcionar fondos para rematar ambos módulos a cambio de levar a bordo entre 600 e 700&nbsp;kg de experimentos americanos. Priroda foi o último módulo da Mir e foi destinado principalmente a facer observacións da Terra, como a busca de recursos naturais e o estudo da atmosfera. Tamén serviu para facer experimentos de materiais, biolóxicos e de tecnoloxía espacial. O volume presurizado total do módulo era de 66 m3 e non levaba ningún panel solar, polo que cando estaba desconectado da estación tiña que facer uso das súas baterías. Como sistema de propulsión contaba con dous motores principais de 3,9 kN de impulso e varios propulsores de 400 N de impulso para o control de actitude. O módulo acoplouse coa estación polos seus propios medios, automaticamente, o 26 de abril de 1996.

Entre os instrumentos que levou a bordo destacan:

*Alissa, un lídar para facer medicións na capa superior de nubes cunha resolución vertical de 150 m e horizontal de 1 km.
*Receptor Centaur, un receptor de 400 MHz para recoller datos enviados por boias mariñas.
*Interferómetro DOPI, para o estudo de gases de aerosois de entre 2,4 e 20 micrómetros.
*Altímetro oceánico Greben, un altímetro con 10 cm de resolución vertical.
*Radiómetro de microondas Ikar D.
*Radiómetro de microondas Ikar N.
*Radiómetro de microondas Ikar P.
*Espectroradiómetro Istok 1 no infravermello.
*Espectrómetro MOS-Obzor para o estudo de aerosois e reflectancia mariña.
*Cámara multiespectral MOMS 02P.
*Explorador óptico de alta resolución MSU-E2.
*Espectrómetro Ozon M para o estudo do ozono e de aerosois.
*Radar de apertura sintética Travers.

Priroda foi destruído xunto co resto da Mir durante a reentrada controlada da estación o 23 de marzo de 2001 sobre o océano Pacífico.

## Notas 
## Véxase tamén 
### Outros artigos 
*Mir
*Proton K
*Kristall
*Spektr
Mesoplodon peruvianus

***Mesoplodon  peruvianus***, coñecido na bibliografía internacional, entre outros, cos nomes de **zifio peruano** e **zifio pigmeo**, é unha especie de mamífero cetáceo odontoceto da familia dos zifíidos e subfamilia dos zifioideos, unha das quince integradas hoxe no xénero *Mesoplodon*.

É o máis pequeno dos zifios e un dos máis recentemente descubertos. Foi descrito por primeira vez en 1991 no Perú, sobre a base de dez exemplares varados e capturados en pescsrías.

## Taxonomía 
### Descrición 
A especie foi descrita en 1991 por J. C. Reyes, J. G. Mead e K. Van Waerebeek no seu traballo "A new species of beaked whale *Mesoplodon peruvianus sp. n.* (Cetacea: Ziphiidae) from Peru". *Marine Mammal Science* 7: 1-24.

## Distribución 
Rexistrouse no Pacífico tropical oriental, entre a Baixa California e o norte de Chile, a través de avistamentos e varamentos. Tamén existe un rexistro na Illa Sur de Nova Zelandia.

O contido do estómago de tres individuos contiña *bicos* de luras mesopeláxicas, otólitos de peixes non identificados e restos de camaróns. Porén, esta mostra pode estar nesgada porque inclúe só grupos de machos adultos.

## Notas 
## Véxase tamén 
### Bibliografía 
* Perrin, William F.; Bernd Wursig & J. G. M. Thewissen (2002): *Encyclopedia of Marine Mammals*. Cambridge, Massachusetts, USA: Academic Press. ISBN 0-1255-1340-2.
* Reeves, Randall R.; Brent S. Steward; Phillip J. Clapham & James A. Owell (2002): *Sea Mammals of the World*. Londres: A & C Black. ISBN 0-7136-6334-0.
* Wilson, D. E. & Reeder, D. M., eds. (2005): *Mammal Species of the World — A Taxonomic and Geographic Reference*. Third edition. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Zifíidos
* *Mesoplodon*

### Ligazóns externas 
* *Mesoplodon peruvianus* na ADW.
* *Mesoplodon peruvianus* na EOL.
Prognoz

miniatura|Maqueta dun satñelite Prognoz.
**Prognoz** foi o nome dunha serie de satélites científicos soviéticos para o estudo do Sol e a súa interacción coa Terra.

## Características
Os satélites Prognoz divídense á súa vez en dúas familias: os Prognoz SO (as tres primeiras unidades de satélites Prognoz) e os Prognoz SO-M (o resto de satélites). A forma xeral dos satélites era a mesma: estaban formados por unha estrutura principal cilíndrica de 2 m de diámetro e 0,925 m de altura con tapas esféricas que acollía a instrumentación e o equipamento. Os sensores e medidores atopábanse na superficie externa da estrutura e a enerxía era proporcionada por catro paneis solares que alimentaban unhas baterías. Os Prognoz SO tiñan unha masa duns 845 kg, mentres que os SO-M variaban entre 900 e 1000 kg. Estabilizábanse mediante xiro, apuntando ao Sol.

Lanzáronse dez satélites Prognoz, todos mediante foguetes Molniya M, entre 1972 e 1985. Prognoz 10 foi tamén coñecido como **Interkosmos 23** ao levar instrumentación de Checoslovaquia no marco do programa Interkosmos.

## Historial de lanzamentos 
## Notas 
## Véxase tamén 
### Outros artigos 
*Molniya M
Resultados de Alfa Romeo na Fórmula 1

A táboa seguinte detalla os resultados no Campionato Europeo de Alfa Romeo. As outras táboas amosan os resultados de Alfa Romeo na Fórmula Un. 

## Resultados completos no Campionato de Europa 
.

## Resultados completos na Fórmula 1
### Como construtor
#### 1950–1985
(Chave)

#### 2019–presente
(Clave)

;Notes

*  - O piloto non rematou o Gran Premio, pero clasificouse, xa que completou máis do 90% da distancia da carreira.
* : o Campionato de construtores non se disputou ata o .
*  - Indica un coche compartido.

### Equipos non oficiais
(Clave)

### Como fornecedor de motores
(Clave)

### Resultados na Fórmula 1 fora do campionato
(Clave) (Resultados en **grosa** indican pole position, resultados en *itálica* indican volta rápida)

## Referencias
Manuel Domínguez León

**Manuel Domínguez León**, nado en Tui en 1904 e finado no mesmo concello o 30 de outubro de 1936, foi un empregado e político galego.

## Traxectoria 
Secretario da agrupación local de Izquierda Republicana de Tui. Logo do golpe de Estado do 18 de xullo de 1936 foi detido. Xulgado en Vigo por rebelión militar, foi condenado a pena de morte. Foi executado en Tui con Alejo Diz Jurado, Darío Álvarez Limeses, Serafín Fernández Costas, Julio Fernández Fernández e José Felipe Muñoz o 30 de outubro.

## Notas 
## Véxase tamén 
### Bibliografía 
*
Progress (nave espacial)

**Progress**, tamén coñecida como **Progress 7KTG** e polo seu índice GRAU como **11F615A15**, foi un tipo de nave de carga soviética derivada á súa vez das naves tripuladas Soiuz, utilizadas para levar cargamento (víveres e instrumentos) ás estacións Saliut e Mir.

## Características 
As naves Progress foron as primeiras naves de carga desenvolvidas na Historia. Tiñan unha masa en baleiro de 6.520 kg e cargadas de ata 7.020 kg. Medían 7,48 m de altura e ao igual que as naves Soiuz estaban divididas en tres seccións, pero coa sección orbital típica das Soiuz substituída por un módulo de 4 m3 para levar carga presurizada e o módulo de reentrada substituído por unha sección chea de propelente para transferir á estación espacial. As naves Progress podían permanecer en órbita ata 30 días. Lanzáronse un total de 43 naves Progress mediante foguetes Soiuz U e Soiuz U2, todas desde o cosmódromo de Baikonur e con éxito.

## Historial de lanzamentos 
## Notas 
## Véxase tamén 
### Outros artigos 
*Progress M
*Progress M1
*Progress MS
*Soiuz U
*Soiuz U2
Progress MS

**Progress MS** é un tipo de nave de carga rusa derivada á súa vez das naves tripuladas Soiuz, utilizadas para levar cargamento (víveres e instrumentos) á Estación Espacial Internacional.

## Características 
As naves Progress MS baséanse nas Progress M1 e usan unha aviónica máis avanzada, un sistema de achegamento mellorado e a posibilidade de usar o sistema de posicionamento GLONASS para unha medición máis precisa da posición. As Progess MS usan os satélites Luch 5 para comunicarse con terra. Entre outras melloras están a protección aumentada contra micrometeoritos, o sistema de luces de posicionamento e o porto de atraque. Poden levar ademais ata 24 CubeSats para exectalos unha vez en órbita.

## Historial de lanzamentos 
## Notas 
## Véxase tamén 
### Outros artigos 
*Progress M
*Progress M1
*Progress (nave espacial)
*Soiuz U
*Soiuz-2-1a
Sergei Prokopiev

**Sergei Valeriievich Prokopiev**, nado en Sverdlovsk (Rusia) o 19 de febreiro de 1975, é un cosmonauta ruso que formou parte da misión Soiuz MS-09 e foi membro das expedicións 56 e 57 á Estación Espacial Internacional.

## Traxectoria 
Prokopiev foi seleccionado como cosmonauta en outubro de 2010, participando na misión Soiuz MS-09 e sendo membro das expedicións 56 e 57 á Estación Espacial Internacional. Pasou un total de 196,74 días no espazo.

## Notas 
## Véxase tamén 
### Outros artigos 
*Soiuz MS-09
*Expedición 56
*Expedición 57
*Estación Espacial Internacional
Emma Calvé

miniatura| Emma Calvé en 1896
**Rosa Emma Calvet de Roquer**, nada en La Sala, Aveyron, o 15 de agosto de 1858 e finada en Montpellier o 6 de xaneiro de 1942, foi unha soprano francesa de orixe catalá coñecida como **Emma Calvé**. Probablemente foi a cantante de ópera francesa máis famosa da Belle Époque.

## Traxectoria 
esquerda|miniatura| Cartel de *Safo*
Foi alumna de Jules Puget, Mathilde Marchesi, Rosina Laborde e Manuel García.

Debutou como Marguerite en *Faust* no Théâtre de la Monnaie, Bruxelas, o 23 de setembro de 1881 e tres anos máis tarde apareceu en París na Ópera-Comique. Massenet escribiu para ela dous papeis, as heroínas de *La navarraise* e *Sapho*. Interpretou o papel de Suzel en ''L'amico Fritz* de Pietro Mascagni, que máis tarde cantou en Roma. Debido ao seu grande éxito, foi escollida para o papel de Santuzza en *Cavalleria rusticana*, que foi vista como unha das súas mellores pezas. Repetiu o éxito en Londres. Debutou no Teatro Real de Madrid o 9 de xaneiro de 1895 na ópera *Hamlet* de Ambroise Thomas.

Cantou frecuentemente no Covent Garden e na Metropolitan Opera e foi coñecida polas súas moitas actuacións de *Carmen*. Tivo éxito en papeis como Leila e Ophelia. A súa voz, clara na zona alta, era sonora e timbrada na baixa. Grazas a isto puido encarnar unha Santuzza e unha Carmen que fixeron historia. En contraste coa súa contemporánea Bellincioni, Calvé intentou ser moi expresiva e ao mesmo tempo medida.

Foi a gran sacerdotisa da subcultura esotérica de París e chegou a estar comprometida co escritor ocultista Jules Bois. Foi membro da Independent Society for Esoteric Studies, fundada polo ocultista Papus. Dise que era un amante de Bérenger Saunière e que estaba relacionada co asunto de Rennes-le-Château .

Poucos anos antes da súa morte, Calvé confiou as súas memorias a unha editorial que as publicou baixo o título *Sous tous les ciels j'ai chanté*.

Calvé faleceu o 6 de xaneiro de 1942 en Montpellier, Hérault, e está enterrada en Millau. A súa voz consérvase en numerosas gravacións rea lizadas entre 1902 e 1920.

## Notas 
## Véxase tamén 
### Bibliografía 
* 
* 
* 
* 
### Ligazóns externas 
* Liner notes from *The Complete 1902 G&T, 1920 Pathé and "Mapleson Cylinder" Recordings''
* Photo of Cabrières
* Reminiscences of Swami Vivekananda
* portrait and short bio
Burrow (filme)

***Burrow*** é unha curtametraxe estadounidense de 2020 escrita e dirixida por Madeline Sharafian, e producida por Pixar Animation Studios. É o oitavo filme da serie *SparkShorts*, e foi estreada en Disney+ o 25 de decembro de 2020.

## Produción 
### Desenvolvemento 
En setembro de 2020, Pixar anuniciou unha curtametraxe de 2D titulada *Burrow* que se estrearía nos cinemas antes do filme *Soul*. A curtametraxe foi producida por Madeline Sharafian e producida por Mike Capbarat. O 9 de outubro de 2020, anunciouse que a curtametraxe se estrearía en liña a través de Disney+.

## Música 
David Lally compouxo a música de *Burrow*. A banda sonora estreouse o 25 de decembro de 2020.

## Notas 
## Véxase tamén 
### Ligazóns externas 
*
Prospero

**Prospero** ou **X-3** foi un satélite artificial do Reino Unido lanzado o 28 de outubro de 1971 mediante un foguete Black Arrow desde Woomera (Australia). 

## Características 
Prospero ía ser nomeado orixinalmente como **Puck** e a súa misión foi probar varias novas tecnoloxías necesarias para satélites de comunicacións, como células solares, telemetría e sistemas de enerxía. Tamén levaba un detector de micrometeoritos. Tiña forma de prisma cun diámetro de 1,2 m e unha altura de 0,7 m. A grabadora de a bordo fallou o 24 de maio de 1973, pero o satélite seguiu funcionando. Foi desactivado oficialmente en 1996.

Prospero foi posto en órbita no último voo de proba do foguete Black Arrow, convertendo ao Reino Unido na sexta nación en poñer un satélite en órbita polos seus propios medios.

## Notas 
## Véxase tamén 
### Outros artigos 
*Black Arrow
Mesoplodon perrini

***Mesoplodon  perrini***, coñecido na bibliografía internacional co nome de **zifio de Perrin**, é unha especie de mamífero cetáceo odontoceto da familia dos zifíidos e subfamilia dos zifioideos, unha das quince integradas hoxe no xénero *Mesoplodon*.

É a especie de zifio máis recentemente descrita. Espécimes varados en 1975 nas costas de California foron identificadas inicialmente como *Mesoplodon hectori*. Estudos posteriores de ADN demostraron que correspondían a unha nova especie, describíndose no ano 2002.

## Taxonomía 
### Descrición 
A especie foi descrita, como quedou dito, en 2002, polo zoólogo e biólogo mariño australiano Merel L. Dalebout e colaboradores.

### Etimoloxías 
Para a do xénero ve *Mesoplodon*.

O epíteto específico, *perrini*, é unha homenaxe que os descritores dedicaron ao cetólogo William F. Perrin.

### Sinónimo 
Ademais de polo nome actualmente válido, a especie coñceuse tamén polo sinónimo:
* *Mesoplodon hectori* Mead, 1981 (identificación errónea)

## Características 
A combinación de pequeno tamaño, aparencia e coloración, fai pouco probábel unha confusión. Os espécimes varados puideron ser identificados pola súa secuencia de ADN e/ou detalles anatómicos do cranio. Os machos adultos miden uns 4 m  de lonxitude, e as femias uns 4,5.

## Distribución e poboación 
Até agora só se encontraron algúns espécimes na costa de California, entre San Diego e Monterey. Non existen estimacións da súa poboación nin o seu estado de conservación. 

## Notas 
## Véxase tamén 
### Bibliografía 
* Dalebout, M. L.; J. G. Mead, C. Scott Baker, A. N. Baker & A. L. van Helden. (2002). "A new species of beaked whale Mesoplodon perrini sp. n. (Cetacea: Ziphiidae) discovered through phylogenetic analyses of mitochondrial DNA sequences". *Marine Mammal Science* **18**: 577-608.
* Perrin, William F.; Bernd Wursig & J. G. M. Thewissen (2002): *Encyclopedia of Marine Mammals*. Cambridge, Massachusetts, USA: Academic Press. ISBN 0-1255-1340-2.
* Reeves, Randall R.; Brent S. Steward; Phillip J. Clapham & James A. Owell (2002): *Sea Mammals of the World*. Londres: A & C Black. ISBN 0-7136-6334-0.
* Wilson, D. E. & Reeder, D. M., eds. (2005): *Mammal Species of the World — A Taxonomic and Geographic Reference*. Third edition. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Zifíidos
* *Mesoplodon*

### Ligazóns externas 
* *Mesoplodon perrini*. Perrin's beaked whale na ADW. Con abundante información e bibliografía .
* Perrin's Beaked Whale. *Mesoplodon perrini *Dalebout, Mead, Baker, Baker & van Helden 2002 na EOL .
Proton K Briz-M

**Proton K Briz-M** é o nome dunha variante do modelo de foguete espacial pertencente á familia de foguetes Proton, tamén coñecidos como **UR-500**.

## Características 
O Proton K Briz-M foi unha mellora dos foguetes Proton K no que se substituíu a etapa Block D pola máis potente Briz M. O primeiro voo dun Proton K Briz-M tivo lugar o 5 de xullo de 1999 e o último o 10 de decembro de 2003.

## Historial de lanzamentos 
## Notas 
## Véxase tamén 
### Outros artigos 
*Proton K
*Proton K/D
*Proton K/D-1
*Proton K/D-2
*Proton K/DM
*Proton K/DM-2
*Proton M
*Proton M/DM-2
Proceedings of the British Academy

***Proceedings of the British Academy*** é unha serie de publicacións académicas sobre asuntos relativos ás humanidades e ás ciencias sociais, editada desde 1905, baixo os auspicios da Academia Británica. 

## Historia 
A serie comezou a publicarse en 1905 e tivo unha periodicidade anual ata 1927. Como resultado desta reconstitución, a serie *Proceedings of the British Academy* pasou a centrarse desde ese momento na publicación de ensaios temáticos de carácter monográfico.

A serie foi publicada desde os seus inicios por *Oxford University Press* en nome da Academia Británica. A partir de 2012, o contido dos volumes que a constitúen tamén se inclúe en *British Academy Scholarship Online*.

## Notas 
## Véxase tamén 
### Outros artigos 
* Academia Británica

### Ligazóns externas 
* *Proceedings of the British Academy*
Proton K/DM-1

**Proton K/DM-1** é o nome dunha variante do modelo de foguete espacial Proton K, pertencente á familia de foguetes Proton, tamén coñecidos como **UR-500**.

## Características 
O Proton K/DM-1 foi unha mellora do Proton K/DM na que se usaba unha etapa Block DM-1 en lugar da Block DM. Foi usado unha soa vez para lanzar o satélite de comunicacións Inmarsat-3 F2 á órbita xeoestacionaria o 6 de setembro de 1996.

## Historial de lanzamentos 
## Notas 
## Véxase tamén 
### Outros artigos 
*Proton K
*Proton K/D
*Proton K/D-1
*Proton K/D-2
*Proton K/DM
*Proton K/DM-2
*Proton K/DM-2M
*Proton M/Briz-M
*Proton M/DM-2
Trofeo Teresa Herrera 1964

O **Trofeo Teresa Herrera de 1964** foi a 19ª edición do torneo. Celebrouse na Coruña entre o 28 e o 30 de agosto de 1964. O campión foi o Deportivo da Coruña, que derrotou na final por 4-0 ao Sporting de Lisboa portugués.

Foi a primeira edición na que participaron catro equipos e a na que os partidos se disputaron de noite, sendo a a primeira vez que se xogaba ao fútbol en Riazor coa iluminación artificial inaugurada unhas semanas antes nos mundiais militares de atletismo. O ditador Francisco Franco entregou o trofeo a Veloso, capitán do Deportivo, despois de que este derrotase na final ao Sporting de Lisboa, vixente campión da Recopa de Europa naquel momento.

## Participantes 
## Resultados 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Resumo da final no NO-DO.
* Formación do Porto na primeira semifinal. Proxecto *Recordos en Branco e Azul* en Phottic.
* Formación do Sporting na segunda semifinal. Proxecto *Recordos en Branco e Azul* en Phottic.
* Formación da Roma na segunda semifinal. Proxecto *Recordos en Branco e Azul* en Phottic.
* Formacións do Deportivo e o Sporting na final. Proxecto *Recordos en Branco e Azul* en Phottic.
* Gol de Loureda na final. Proxecto *Recordos en Branco e Azul* en Phottic.
* Francisco Franco entregando o trofeo a Veloso. Proxecto *Recordos en Branco e Azul* en Phottic.
* Os xogadores do Deportivo co trofeo conquistado. Proxecto *Recordos en Branco e Azul* en Phottic.
Boeing C-17 Globemaster III

O **McDonnell Douglas**/**Boeing C-17 Globemaster III** é un grande avión de transporte militar desenvolvido para a Forza Aérea dos Estados Unidos (USAF) dende os anos 80 ata principios dos 90 por McDonnell Douglas. O C-17 leva o nome de dous cargueiros militares de pistón anteriores, o Douglas C-74 Globemaster e o Douglas C-124 Globemaster II. O C-17 realiza normalmente misións de transporte tácticas e estratéxicas, levando tropas e carga por todo o mundo; tamén pode realizar roles de evacuación médica e lanzamento aéreo. Deseñouse para substituír o Lockheed C-141 Starlifter, e tamén para cumprir algúns dos cometidos do Lockheed C-5 Galaxy, liberando á frota de C-5 para cargas de gran tamaño.

Boeing, que se fusionou con McDonnell Douglas en 1997, continuou fabricando o C-17 tras a fusión. O transporte está en servizo coa USAF e tamén opera cos exércitos da India, Reino Unido, Australia, Canadá, Qatar, Emiratos Árabes Unidos, a Heavy Airlift Wing da OTAN, e Kuwait. O derradeiro C-17 completouse na planta de Long Beach, California o 29 de novembro de 2015.

## Notas
Mesoplodon hectori

***Mesoplodon hectori***, coñecido na bibliografía internacional co nome de **zifio de Hector**, é unha especie de mamífero cetáceo odontoceto da familia dos zifíidos e subfamilia dos zifioideos, unha das quince integradas hoxe no xénero *Mesoplodon*.

Tratase dun pequeno zifio que rara vez se ten visto na natureza. Tan só se observou un exemplar vivo no mar, que se encontraba en augas pouco profundas (cousa atípica para esta especie), cerca da costa de Australia Occidental.
(Gales et al. 2002).

## Taxonomía 
### Descrición 
A especie foi descrita en 1871 polo naturalista británico John Edward Gray, baixo o nome de *Berardius hectori*, nun traballo publicado en *Ann. Mag. Nat. Hist.* ser. 4, 8: 117. (Texto completo en PDF). 

## Características 
O zifio de Hector ten un corpo delgado, coa cabeza pequena e o fociño curto; o melón está pouco desenvolvido. Presenta dous sucos ventrais, en forma de "V", na zona da garganta. As aletas pectorais son curtas, a dorsal, situada no terzo posterior do dorso, ten unha base triangular, é pequena e lixeiramente falciforme.

A súa coloración de gris escura a parda na rexión dorsal, desde o melón até o pedúnculo caudal; os flancos, o fociño e a rexión ventral van da cor gris clara a branca. Os machos adultos presentan coloración branca no fociño e na cara inferior da aleta caudal.

Pode alcanzar os 4,2 m de lonxitude (1,9 m ao nacer), e un peso de 1 a 2 t. A maioría dos rexistros son de Nova Zelandia, pero tamén hai informes de [Australia]], Tasmania, Suráfrica e o sur da América do Sur, incluíndo as Illas Malvinas e a Terra do Fogo, polo que se suxire unha área de distribución circumpolar.

Practicamente non se sabe nada sobre o zifio de Héctor. A partir da situación dos poucos varamentos encontrados, a maioría cerca de illas oceánicas ou en áreas con plataformas continentais estreitas, pódese inferir que esta especie normalmente se encontra só en augas profundas máis alá do noiro continental, ao igual que outros membros do xénero *Mesoplodon*.

Sábese pouco da súa dieta, pero suponse que se alimenta de luras, probabelmente de pequenas luras mesopelágicas, e de pequenos peixes, como a maioría dos outros zifios.

## Notas 
## Véxase tamén 
### Bibliografía 
* Perrin, William F.; Bernd Wursig & J. G. M. Thewissen (2002): *Encyclopedia of Marine Mammals*. Cambridge, Massachusetts, USA: Academic Press. ISBN 0-1255-1340-2.
* Reeves, Randall R.; Brent S. Steward; Phillip J. Clapham & James A. Owell (2002): *Sea Mammals of the World*. Londres: A & C Black. ISBN 0-7136-6334-0.
* Wilson, D. E. & Reeder, D. M., eds. (2005): *Mammal Species of the World — A Taxonomic and Geographic Reference*. Third edition. Baltimore, Maryland, USA: The Johns Hopkins University Press. ISBN 0-8018-8221-4.

### Outros artigos 
* Zifíidos
* *Mesoplodon*

### Ligazóns externas 
* *Mesoplodon hectori* (Gray, 1871)  en *cms.int* .
* *Mesoplodon hectori*. Hector's beaked whalena ADW. Con abundante información e bibliografía .
* Hector's Beaked Whale. *Mesoplodon hectori* (Gray 1871) na EOL.
Compromiso Outes

**Compromiso Outes** é un partido político galego de ámbito local de Outes creado en 2018 que se define como galeguista e progresista.

## Historia
Xurdiu a partir da agrupación local de Compromiso por Galicia en Outes tras decidir os seus membros desligarse de dita formación. Nas eleccións municipais de 2019 logrou sela forza política máis votada de Outes con 5 concelleiros de tal maneira que o seu candidato, Manuel González López, converteuse no alcalde do municipio e encabezou un goberno en minoría.

Nas eleccións municipais de 2023 logrou 4 concelleiros e conservou a alcaldía grazas a un pacto de goberno co BNG e o PSdeG. En febreiro de 2025 o goberno quedou en minoría tralo abandono do único concelleiro socialista. Dúas semanas despois o edil socialista presentou xunto cos concelleiros do PP unha moción de censura, polo que Manuel González perdeu a alcaldía, que asumiu Francisco Calo Abelleira do PP.

## Notas
## Véxase tamén
### Outros artigos
*Eleccións municipais en Outes
José Francés Carpintero

**José Francés Carpintero**, nado no Porriño en 1906 e finado en Tui o 27 de agosto de 1936, foi un político galego.

## Traxectoria 
Fillo de José Francés González. Factor na estación ferroviaria do Porriño. Militante do PSOE, foi elixido membro da directiva da Agrupación Socialista do Porriño en 1932. Logo do golpe de Estado do 18 de xullo de 1936 foi detido e xulgado en Tui por traizón con Manuel López Losada o 20 de agosto. Condenado a pena de morte, foi executado en Tui o 27 de agosto con Manuel López Losada.

Os seus irmáns Antonio e Eleazar Francés Carpintero foron paseados o 22 de setembro, a súa irmá Asunción foi condenada a 15 anos e o seu outro irmán, Eladio, condenado a cadea perpetua.

## Vida persoal 
Casou en 1931 con Elena Valverde Mayo, e foi pai de Josefa e Raúl Francés Valverde.

## Notas 
## Véxase tamén 
### Bibliografía 
*
Antonio Francés Carpintero

**Antonio Francés Carpintero**, nado no Porriño en 1908 e finado en Tomiño o 22 de setembro de 1936, foi un político galego.

## Traxectoria 
Fillo de José Francés González e irmán de José Francés Carpintero. Militante do PSOE. Logo do golpe de Estado do 18 de xullo de 1936 foi detido e procesado na causa 574/36. Foi paseado no Alto de Tebra, no monte Salgueiró da parroquia de Santa María de Tebra de Tomiño o 22 de setembro co seu irmán Eleazar, José Groba Domínguez, José Groba Rodríguez e José Rocha.

## Vida persoal 
Casou con María Rodríguez González, e foi pai de María Elena e Adelina Francés Rodríguez.

## Notas 
## Véxase tamén 
### Bibliografía 
*
Dumitru Prunariu

**Dumitru Dorin Prunariu**, nado en Brasov (Romanía) o 27 de setembro de 1952, foi o primeiro cosmonauta romanés. Formou parte da misión Soiuz 40.

## Traxectoria
Prunariu graduouse en enxeñaría aeroespacial pola Universidade Politécnica de Bucarest en 1976. Foi seleccionado como cosmonauta en 1978 como parte do programa Interkosmos, participando na misión Soiuz 40 e pasando 7,86 días no espazo.

## Notas 
## Véxase tamén 
### Outros artigos 
*Soiuz 40
¡Che, qué loco!

***¡Che, qué loco!*** é un filme español de 1953, dirixida por Ramón Torrado e protagonizada por Pepe Iglesias *El Zorro*.

Trátase dunha comedia, con guión de Antonio Ozores e Ramón Torrado, estreada o 23 de marzo de 1953. Foi a primeira película de Pepe Iglesias en España.

## Trama
Un arruinado Pepe Valdés (Pepe Iglesias) intenta casar coa millonaria Esperancita (Emma Penella), o que desencadea toda unha serie de equívocos. 

## Elenco 
*Pepe Iglesias - Pepe Valdés
*Emma Penella - Esperancita Couceiro
*José Isbert - Don Ramiro
*Julia Lajos - Esperanza
*Carlos Fioriti - Mangatutto
*Manrique Gil - Invitado
*Manuel Guitián - Amancio
*Fernando Fernández de Córdoba - Rosendo
*Modesto Cid - Andrés
*Beni Deus - Alemán
*Vicente Gómez Bur - Aníbal
*Silvia Morgan - Esther

## Notas
## Véxase tamén 
### Ligazóns externas 
* [Ficha en FilmAffinity(https://gl.wikipedia.org/wiki/FilmAffinity)].
Satellite Data System

**Satellite Data System** ou **SDS**, nome en código **Quasar**, é unha serie de satélites de comunicacións clasificados que dan servizo a satélites de recoñecemento estadounidenses.

## Características
Os satélites SDS sirven de enlace entre satélites de recoñecemento como os KH-11 e as estacións de terra. Tamén serven para ofrecer comunicacións a aeronaves da USAF en rutas polares e a estacións terrestres da Rede de Control Satelital da Forza Aérea (AFSCN). O sistema foi desenvolvido pola Forza Aérea e consta de varias familias de satélites en diferentes órbitas, tanto xeoestacionaria como órbitas elípticas polares, para cubrir todo o globo e latitudes. O nome en código *Quasar* foi confirmado por unha filtración en 2013.

## SDS-2 1, 2, 3 a 4
A segunda xeración de satélites SDS levaban tres antenas e tiñan unha masa duns 3000 kg. Foron deseñados para ser lanzados usando un transbordador espacial, aínda que o cuarto foi lanzado mediante un foguete Titan 4. As células de cada satélite xeraban ata 1238 W de potencia.

## SDS-3 1, 2, 3, 4, 5, 6, 7 e 8
A terceira xeración foi lanzada entre 1998 e 2014 e consta de oito unidades con especificacións descoñecidas.

## SDS-4 1 e 2
A cuarta xeración de satélites SDS lanzouse entre 2016 e 2017. As especificacións son descoñecidas.

## Historial de lanzamentos 
## Notas 
## Véxase tamén 
### Outros artigos 
*Titan IIIB
*Titan 4
*Transbordador espacial Columbia
*Transbordador espacial Atlantis
*Transbordador espacial Discovery
*Atlas 2A
*Atlas 2AS
*Atlas 5
*Delta 4M
Manuel García Sampayo

**Manuel García Sampayo**, coñecido como **Manuel de Portarís**, nado en Cervaña (Silleda) o 5 de xullo de 1906 e finado en Vilagarcía de Arousa o 14 de abril de 1993, foi un político galego.

## Traxectoria 
Fillo de Manuel García Moreira, un zapateiro de Cervaña que mercou unha antiga granxa de frades en Portarís na parroquia de Lois en Ribadumia, onde se trasladou a familia a principios do século XX. Criador de porcos, na República participou nas accións de mellora da actividade agrícola promovidas por Cruz Gallástegui desde a Misión Biolóxica de Galicia. Co golpe de Estado do 18 de xullo de 1936 integrouse na Garda Cívica da zona. O seu irmán Ramón García Sampayo foi nomeado alcalde de Meis en agosto de 1936. Coñecido represor, era xefe da escuadra de Ribadumia das Milicias de Falange. Estivo implicado no asasinato de Ramón Barreiro Rodríguez e Castor Cordal Garrido o 15 de setembro de 1936. Foi detido pola Garda Civil o 13 de xuño de 1937 seguindo ordes do xuíz de Cambados, ao día seguinte detiveron a Adolfo Martínez Ríos, ambos acusados do asasinato de Daniel Varela Muñiz. Militantes recoñecidos de Falange, foron expulsados o 17 de xuño por “indeseables e indignos de vestir la camisa azul”. Ao ser os dous inculpados falanxistas e estar militarizados, o xulgado inhibiuse e a causa pasou á autoridade militar. Ante os testemuños contraditorios, o auditor de guerra decretou o sobresemento provisional da causa 1031/37 e os detidos saíron en liberdade o 12 de novembro de 1938. Foi alcalde de Ribadumia en 1940. O seu irmán Rafael García Sampayo foi nomeado alcalde de Ribadumia en 1943. Foi inspector de cinematografía e teatro do Ministerio de Información e Turismo en Ribadumia até 1954. Finou en Vilagarcía de Arousa o 14 de abril de 1993 aos 86 anos.

## Vida persoal 
Casou con Carmen Vila Vila e foi pai de Carmen, María, Manuel, Ramón Ramiro e Celia García Vila.

## Notas 
## Véxase tamén 
### Bibliografía 
* 

### Ligazóns externas 
* Manuel García Sampayo: a engrenagem necessária
* Susana Aríns: “A família é um dos piares dos regimes fascistas”
* La maldad no tiene derecho al anonimato
* Cuando el asesino falangista es de la familia
* Fios ao redor de Seique
Lonesome Ghosts

***Lonesome Ghosts*** é unha curtametraxe estadounidense de animación de 1937 dirixido por Burt Gillett. É unha produción de Disney distribuída por RKO Radio Pictures o 24 de decembro de 1937, tres días despois da estrea de *Snow White and the Seven Dwarfs* (1937). Foi animada por Izzy Klein, Ed Love, Milt Kahl, Marvin Woodward, Bob Wickersham, Clyde Geronimi, Dick Huemer, Dick Williams, Art Babbitt e Rex Cox. Está protagonizada por Mickey Mouse, Donald Duck e Goofy como membros dun equipo de exterminadores de pantasmas. É a curtametraxe número 98 da serie de *Mickey Mouse*, e a novena dese mesmo ano.

## Personaxes 
* Walt Disney como Mickey Mouse
* Clarence Nash como Donald Duck
* Pinto Colvig como Goofy
* Billy Bletcher como pantasma baixo

## Notas 
## Véxase tamén 
### Ligazóns externas 
*
Fosfatidilinositol fosfato

**Fosfatidilinositol fosfato** (PIP) pode referirse, segundo a posición do grupo fosfato final, aos seguintes compostos:

* Fosfatidilinositol 3-fosfato ou PI(3)P.
* Fosfatidilinositol 4-fosfato ou PI(4)P.
* Fosfatidilinositol 5-fosfato ou PI(5)P.
Inside Man

***Inside Man*** é un filme estadounidense de 2006 dirixido por Spike Lee e escrito por Russell Gewirtz. Conta a historia dun elaborado roubo en Wall Street. Está protagonizado por Denzel Washington no papel do detective Keith Frazier, un negociador da Policía de Nova York, Clive Owen como Dalton Russell, a mente mestra que orquestra o roubo, e Jodie Foster como Madeleine White, unha broker de Manhattan que se ve envolta no caso a petición do fundador do banco, Arthur Case (Christopher Plummer).

Gewirtz dedicou cinco días a desenvolver a premisa antes de comezar a traballar no que se convertería no guión orixinal. Logo de completar o guión en 2002, Imagine Entertainment mercouno para que fose creado por Universal Pictures, con Ron Howard como director inicial. Logo de que Howard saíse do proxecto, o seu compeñeiro en Imagine, Brian Grazer comezou a buscar un novo director, contratando finalmente a Lee. A fotografía principal comezou en xuño de 2005 e rematou en agosto; a rodaxe produciuse en varias localizacións da cidade de Nova York. *Inside Man* estreouse en Nova York o 20 de marzo de 2006, antes de estrearse nos cinemas dos Estados Unidos o 24 de marzo de 2006. Recibiu valoracións positivas por parte da crítica e recadou 184,4 millóns de dólares en todo o mundo, sobre un orzamento de 45 millóns.

## Personaxes 
* Denzel Washington como Detective Keith Frazier
* Clive Owen como Dalton Russell
* Jodie Foster como Madeleine White
* Christopher Plummer como Arthur Case
* Willem Dafoe como Capitán John Darius
* Chiwetel Ejiofor como Detective Bill Mitchell

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Onward (filme)

***Onward*** é un filme estadounidense de 2020 producido por Pixar Animation Studios e liberado por Walt Disney Pictures. Foi dirixido por Dan Scanlon, producido por Kori Rae e escrito por Scanlon, Jason Headley e Keith Bunin. Conta coas voces de Tom Holland, Chris Pratt, Julia Louis-Dreyfus e Octavia Spencer. Ambientado nun mundo de fantasía suburbana, o filme conta a historia de dous irmáns elfos que comezan unha aventura para atopar un artefacto que pode devolver temporalmente a vida do seu pai morto.

*Onward* estreouse no Festival de Berlín o 21 de febreiro de 2020 e nos cinemas o 6 de marzo de 2020. O filme recibiu valoracións positivas por parte da crítica, mais só recadou 147 millóns en todo o mundo sobre un orzamento de 175-200 millóns. A escasa recadación do filme foi resultado da pandemia de COVID-19, a cal provocou o peche de cinemas, o cal converteu Onward no segundo filme de Pixar con menor recadación, despois de *The Good Dinosaur*. Como moitos outros filmes estreados nos primeiros meses do ano 2020, foi distribuído dixitalmente poucas semanas despois da súa estrea.

## Personaxes 
* Tom Holland como Ian Lightfoot
* Chris Pratt como Barley Lightfoot
* Julia Louis-Dreyfus como Laurel Lightfoot
* Octavia Spencer como "Corey" The Manticore
* Mel Rodriguez como Colt Bronco
* Kyle Bornheimer como Wilden Lightfoot
* Lena Waithe como Specter
* Ali Wong como Gore
* Grey Griffin como Dewdrop
* Tracey Ullman como Grecklin
* Wilmer Valderrama como Gaxton
* George Psarras como Avel
* John Ratzenberger como Fenwick

## Notas 
## Véxase tamén 
### Ligazóns externas 
*
Riley's First Date?

'''''Riley's First Date?'''* é unha curtametraxe estadounidense de animación de 2015 escrita e dirixida por Josh Cooley. Estreouse o 14 de agosto de 2015 en D23 Expo en Anaheim, California, e posteriormente foi engadido en Digital HD no lanzamento de *Inside Out'' en Blu-ray, o 13 de outubro de 2015. A curtametraxe conta a historia dos pais de Riley e as súas emocións cando sospeitan que Riley está a piques de saír cun rapaz chamado Jordan.

## Personaxes 
* Amy Poehler como Joy
* Phyllis Smith como Sadness
* Bill Hader como Fear e Jordan's Joy
* Lewis Black como Anger
* Mindy Kaling como Disgust
* Kaitlyn Dias como Riley Andersen
* Diane Lane como nai de Riley
* Kyle MacLachlan como pai de Riley
* Ben Cox como Jordan
* Sherry Lynn como Mother's Joy e Mother's Disgust
* Lori Alan como Mother's Sadness
* Laraine Newman como Mother's Fear
* Paula Pell como Mother's Anger
* Patrick Seitz como Father's Joy
* Josh Cooley como Father's Sadness
* Pete Docter como Father's Anger
* Carlos Alazraqui como Father's Fear
* Flea como Jordan's Fear
* Mona Marshall como Jordan's Disgust
* Gregg Berger como Jordan's Anger
* Keith Ferguson como Jordan's Sadness e Father's Disgust

## Notas 
## Véxase tamén 
### Ligazóns externas 
*
Lou Costello

**Louis Francis Cristillo**, nado en Paterson (Nova Jersey) o 6 de marzo de 1906 e finado nos Ánxeles o 3 de marzo de 1959, foi un célebre humorista e actor estadounidense coñecido como **Lou Costello**. Con Bud Abbott formou o popular dúo cómico Abbott e Costello na década de 1940.

## Traxectoria 
Louis Francis Cristillo naceu o 6 de marzo de 1906, fillo de Helen Rege e Sebastiano Cristillo. O seu pai era italiano, de Caserta en Campania, e a súa nai era estadounidense de ascendencia francesa e irlandesa. chegando a ser o dobre de Tim McCoy.

Despois de traballar como dobre en sesenta filmes, Cristillo comezou a engordar polo que perdeu o empregou na Metro. Decidido a cambiar de rumbo, cambiou o seu nome polo de Lou Costello como homenaxe á actriz Helene Costello, iniciando a súa carreira como cómico no Music Hall ata coñecer a Bud Abbott en 1936. Con el formou o dúo cómico Abbott e Costello, unha das máis famosas parellas da comedia de Hollywood, onde intrepetaba un gordecho medorento e algo ridículo que non cesaba en ser utilizado pola súa contrafigura. Tiveron unha enorme popularidade nos Estados Unidos e en Latinoamérica. A peculiar parella deu lugar a contrapartidas como a dos dúo formado por Jerry Lewis e Dean Martin.

Trala súa separación de Abbott en 1957, Costello iniciou unha carreira en solitario, demostrando aptitudes dramáticas, mais nesta nova faceta só puido rodar un filme xa que faleceu de súpeto o 3 de marzo de 1959 por unha crise cardíaca poucos días despois de finalizada a rodaxe.

Anos despois, en 1967, William Hanna e Joseph Barbera produciron unha serie de animación baseada nas súas personaxes, ao estilo do que fixeran Laurel e Hardy.

## Eponimia 
* O asteroide (17024) Costello leva este nome na súa memoria.

## Notas 
## Véxase tamén 
### Ligazóns externas 
* Páxina de Abbot e Costello 
* Páxina dedicada á parella
The Greatest Showman

***The Greatest Showman*** é un filme estadounidense de 2017 dirixido por Michael Gracey, no seu debut como director, e escrito por Jenny Bicks e Bill Condon. Está protagonizado por Hugh Jackman, Zac Efron, Michelle Williams, Rebecca Ferguson e Zendaya. É un filme dramático e musical que conta con nove cancións orixinais de Benj Pasek e Justin Paul, e está inspirado na historia real de P.&nbsp;T. Barnum e o seu Barnum's American Museum.

## Personaxes 
* Hugh Jackman como P.&nbsp;T. Barnum
** Ellis Rubin como P.T. Barnum de neno
*** Ziv Zaifman como a voz cantante de P.T. Barnum
* Zac Efron como Phillip Carlyle
* Michelle Williams como Charity Hallett-Barnum
** Skylar Dunn como Charity de nena
* Rebecca Ferguson como Jenny Lind
** Loren Allred como a voz cantante de Lind
* Zendaya como Anne Wheeler
* Keala Settle como Lettie Lutz
* Yahya Abdul-Mateen II como W. D. Wheeler
* Natasha Liu Bordizzo como Deng Yan
* Paul Sparks como James Gordon Bennett
* Sam Humphrey como Charles Stratton
* Austyn Johnson como Caroline Barnum
* Cameron Seely como Helen Barnum
* Diahann Carroll como Joice Heth
* Fredric Lehne como Benjamin Hallett
* Gayle Rankin como Vitoria do Reino Unido
* Eric Anderson como Mr. O'Malley 
* Byron Jennings como Mr. Carlyle
* Betsy Aidem como Mrs. Carlyle
* Damian Young como Mr. Winthrop
* Tina Benko como Mrs. Winthrop
* Will Swenson como Philo Barnum

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en Metacritic 
* Ficha en RottenTomatoes
Keala Settle

**Keala Joan Settle**, nada o 5 de novembro de 1975, é unha actriz e cantante estadounidense. Settle interpretou o papel de Norma Valverde en *Hands on a Hardbody*, que se estreou en Broadway en 2013, e foi nomeada aos premios Outer Critics Circle Award, Drama Desk Award e Tony á mellor actriz de musical. En 2017, interpretou o papel de Lettie Lutz no filme musical *The Greatest Showman*. A canción "This Is Me", cantada principalmente por Settle, gañou o Globo de Ouro á mellor canción orixinal, e estivo nomeada ó Óscar á mellor canción orixinal. O 27 de xaneiro de 2019, Settle cantou "Seasons of Love" en *Rent: Live* de Fox.

## Traxectoria 
Settle naceu en Hawai, sendo a meirande de cinco irmáns fillos de Susanne (nada Riwai), quen é de ascendencia maorí de Nova Zelandia e o británico David Settle. Graduouse no instituto Kahuku (clase de 1993) e na Universidade do Sur de Utah.

## Notas 
## Véxase tamén 
### Ligazóns externas 
*
Disney+

**Disney+** (pronunciado **Disney Plus**) é un servizo de vídeo baixo demanda en streaming que é propiedade e é xestionado pola división Media and Entertainment Distribution de The Walt Disney Company. O servizo distribúe principalmente filmes e series de televisión de The Walt Disney Studios e Walt Disney Television, achegando tamén contido das compañías Disney, Pixar, Marvel, *Star Wars*, National Geographic e Star. Os filmes e as series de televisión orixinais do servizo tamén son distribuídos en Disney+.

O servizo lanzouse ofialmente nos Estados Unidos de América, no Canadá e mais nos Países Baixos o 12 de novembro de 2019, e céntrase no contido de cinema e televisión de Walt Disney Studios.

## Notas 
## Véxase tamén 
### Ligazóns externas 
* Páxina oficial
Hermunduros

miniatura|Mapa de Xermania, contra o ano 50.
Os **hermunduros** (en latín, *Hermunduri*), **hermanduri** (*Hermanduri*), **hermundulos** (*Hermunduli)*, **hermonduros** (*hermonduri)* ou **hermondulos**, foron unha antiga tribo xermánica, citada polo historiador romano Tácito e que, segundo o cal, ocuparon a área en torno ao que agora corresponde á Turinxia, Saxonia, Franconia e o Norte da Baviera, no período comprendido entre o século I e III. Eran veciños dos Chatti no oeste, dos Cherusci e dos anglos polo norte, dos semnones polo nordeste e dos marcomanos polo sur.

Tradicionalmente, afirmouse a relación entre os hermunduros e os turinxios, como sucesores daqueles, pero hoxe está moi cuestionada.

## Traxectoria 
Aínda que non hai moitas informacións sobre eles, varios autores da antigüidade ofrecen noticias parciais. Así, Estrabón cita os hermunduros como un pobo nómade suevo, que vive ao leste do Elba; Dión Casio relata por primeira vez que o ano 1, un romano chamado Domicio (posibelmente Lucio Domicio Enobarbo) "mentres aínda gobernaba os distritos ao longo do Ister (Danubio), interceptou aos *hermunduri*, unha tribo que por algunha razón abandonara a súa terra e vagaba na procura doutra, e que se asentaron en parte da terra dos marcománs."

Plinio o Vello, na súa *Naturalis Historia*, cita aos hermunduros como un dos pobos dos hermións, todos descendentes de Mano. Na mesma categoría coloca aos catos, queruscos e suevos. Pola súa banda, Tácito na súa Xermania, describe aos hermunduros entre os pobos suevos, colocándoos preto do Danubio e nas fontes do Elba.

[miniatura|[Fibela|Fibelas hermunduras (Museo de Berlín).]]
Nos seus *Anais*, Tácito relata como o hermunduro Vibilio, no 18, liderou o derrocamento do rei marcomano Catualda en favor do cuado Vanio; contra o 50, Vibilio, aliado cos sobriños de Vanio, Vangión e Sidón, e aliado cos *lugii*, liderou a deposición e expulsión de Vanio. No 58, os hermunduros derrotaron os catos nunha disputa de fronteira por un río de importancia relixiosa.

Os hermunduros tiveron, tamén, moitos conflitos cos quadi nunha fronteira fluvial con salinas e que se especula poderían ser ou o río Werra ou do Saale saxón. Finalmente, os hermunduros venceron neste conflito.

Tamén se coñece a presenza dos hermunduros nas guerras de Marco Aurelio contra os marcomanos, que tiñan como aliados a hermunduros, sármatas e quadi.

Tense escrito que os restos dos hermunduros convertéronse nos turinxios, argumentando que (-*duri*) podería ser unha forma corrompida (*-thuri*) e o sufixo xermánico *-ing*, suxire un significado de "descendentes de (ou [Herman] duri)". Esa hipótese hoxe está desbotada.

## Reis dos Hermunduros 
* Vibilio, c. 18 - c. 50

## Notas 
## Véxase tamén 
### Bibliografía 
* 

* 
*
*
*
*
Loujain al-Hathloul

**Loujain al-Hathloul** (en ), nada en Jeddah o 31 de xullo de 1989, é unha activista e defensora dos dereitos das mulleres de Arabia Saudita, así como prisioneira política no seu país.

## Traxectoria
Graduouse na Universidade da Columbia Británica. Al-Hathloul foi detida e posta en liberdade en diversas ocasións por desafiar a prohibición de conducir que pesa sobre as mulleres en Arabia Saudita, e en maio de 2018 foi arrestada, xunto con diversas activistas polos dereitos das mulleres, baixo os cargos de "tentar desestabilizar o reino" logo de ser secuestrada nos Emiratos Árabes Unidos. En outubro de 2018, o seu marido o comediante Fahad al-Butairi foi obrigado a regresar ao seu país dende Xordania, e foi arrestado.
## Notas